"Челси" Габриел Жезус учун "Aрсенал" ва "Реал" билан курашишни ўйламоқда » Бугунги футбол янгиликлари Узбекистон ва Жахон футболи спорт 2022\nGoal24.uz » Европа жамоалари » Англия » "Челси" Габриел Жезус учун "Aрсенал" ва "Реал" билан курашишни ўйламоқда\n"Челси" Габриел Жезус учун "Aрсенал" ва "Реал" билан курашишни ўйламоқда\nКўк-анорранглилар 43 миллион фунт стерлинг таклиф қилмоқчи.\nҲужумчи Габриел Жезус ёзги трансфер ойнасида «Манчестер Сити»ни тарк этишга мойил, «шаҳарликлар» эса Дортмунднинг «Боруссия»сидан Эрлинг Холланднинг трансфери туфайли унинг кетишига тўсқинлик қилишмайди.\n25 ёшли бразилиялик футболчига асосий даъвогарлар аввалроқ Лондоннинг "Aрсенал" ва "Реал Мадрид" клублари деб аталганди.\n"Канонирлар" ҳужумчи учун тахминан 43-45 миллион фунт стерлинг таклиф қилишди ва бир неча ой давомида Габриел вакиллари билан гаплашишди, "қаймоқранглилар" эса ЙИга кирмаган футболчилар чегараси туфайли кичик Винисиусдан Испания фуқаролигини олишни талаб қилишди.\nГоал хабарига кўра, Лондоннинг "Челси" клуби Жезуснинг трансфери учун курашга тайёрланмоқда. Манбага кўра, "кўклар" раҳбарияти ҳар бир футболчи учун "шаҳарликлар"га 43 миллион фунт таклиф этиш ҳақида ўйламоқда.\nAмалдаги Aнглия чемпионлари Исонинг сотувидан 51 миллион фунт стерлингдан (60 миллион евро) ко‘проқ пул йиг‘ишни истайди, бироқ ба’зи молиявий имтиёзларга эга бо‘лиши мумкин.


Ташқи иқтисодий фаолият қатнашчиларининг мурожаатларини кўриб чиқиш мақсадида Тошкент шаҳар божхона бошқармаси ходимлари томонидан бевосита корхона ва ташкилотларнинг ишлаб чиқариш ҳудудига чиққан ҳолда мавжуд муаммоларини жойида ҳал этиш чора тадбирлари амалга оширилмоқда.\n“SHINKONTRAKTTORG” масъулияти чекланган жамияти қурилиш учун пластик буюмлар ишлаб чиқарувчи корхоналардан бири ҳисобланади.\n“Чуқурсой” ташқи иқтисодий фаолият божхона ходимлари мазкур корхонанинг экспорт-импорт операцияларини амалга оширишда корхона вакилларига амалий ёрдам бериб келишмоқда.\nТошкент шаҳар божхона бошқармаси бошлиғи Т.Саидов корхонага ташриф буюриб, корхонанинг фаолияти, унинг экспорт кўрсаткичлари, экспорт-импорт операцияларидаги учраётган муаммолари ва келгусидаги соҳавий режалари билан яқиндан танишди.\nУчрашувда Т.Саидов корхона раҳбари ва вакиллари билан ўзаро суҳбат қилди.\n– Корхонамиз 2002 йилдан буён фаолият олиб бормоқда, – дейди корхона раҳбари Орифжон Хакимжонов, – Корхона ташкил этилган дастлабки йилларда ишлаб чиқариш ҳажми анча кам ва ишчилар сони ҳам шунга яраша эди. Бугун тадбиркорлик субъектларига яратиб берилган имкониятлар сабаб фаолиятимиз тубдан ўзгарди. Бу учун албатта ташаккур айтамиз. Ҳозирда корхонамизда 30дан ортиқ турдаги қурилиш учун пластик буюмлар ишлаб чиқарилмоқда. Технологик жиҳозларимиз замонавий ва хориждан божхона имтиёзлари билан келтирилган. Корхонамизда 70 дан ортиқ ишчилар меҳнат қилмоқда. Маҳсулотларимиз экспортида ҳеч қандай муаммо йўқ. Бу борада божхона ходимлари мунтазам равишда амалий ёрдам бериб келишмоқда.\nМазкур корхонага ўрнатилган замонавий технологик асбоб-ускуналар ёрдамида ишлаб чиқарилаётган маҳсулотлар Қозоғистон ва Қирғизистон давлатларига экспорт қилинмоқда.


ФЕСТИВАЛ ИҚТИДОPЛИ ЁШЛАPНИ АНИҚЛАДИ - AmuNews.uz - энг сўнгги янгиликлар\nФЕСТИВАЛ ИҚТИДОPЛИ ЁШЛАPНИ АНИҚЛАДИ\nЮртимизда биз ёшларга катта эьтибор қаратиб, кенг имкониятлар яратилмоқда. Бу борада Ўзбекистон Ёшлар иттифоқининг ҳиссаси катта. Бу ташкилот, иқтидорли ижодкор ёшларни танитиш учун жуда кўплаб кўрик-танловлар ўтказиб, ундаги энг иқтидорли тенгдошларимизни муносиб рағбатлантираяпти.\nШу йилнинг 26 июнь санасида «30-июнь - Ёшлар куни» муносабати билан Ўзбекистон ёшлар иттифоқи Амударё туман кенгаши томонидан «Ўзбекистон умумий уйимиз» шиори остида ўтказилган «Бағрикенг Ўзбекистон» номли фестивалда 10 ёшдан 30 ёшгача бўлган истеьдодли ёшлар қатнашдилар.\nБу кечада шеьрлар танлови, иншолар танлови, рақс, тасвирий саньат йўналишлари бўлиб, мен шеьрлар танлови йўналишида фаол иштирок етиб, 1-ўрин соҳибаси бўлдим ва танловнинг республика босқичига йўлланма олдим.\nМен мана шундай яхши ўйланган ғоялар, бизга берилаётган имкониятлар учун Ўзбекистон ёшлар иттифоқига ташаккур айтаман ва бу танловнинг республика босқичида фахрли ўринлардан бирини қўлга киритишга ҳаракат қиламан.\nШаҳло ҚУPОЛОВА, 62-сонли мактаб ўқувчиси.\n“БЕШ ТАШАББУС – БЕШ ИМКОНИЯТ” ДЕБ НОМЛАНГАН ЁШЛАP ФЕСТИВАЛИ БЎЛИБ ЎТДИ\n16 ноябрь – Халқаро бағрикенглик куни муносабати билан 76-сонли мактабда фестивал ўтказилди


ЎЗБЕКИСТОНГА ЗАМОНАВИЙ ЛАБОРАТОРИЯ УСКУНАЛАРИ ТАҚДИМ ЭТИЛДИ\nАмерика Қўшма Шататлари Ўзбекистонга силни тезкор аниқлаш лаборатория ускуналарини тақдим этди, деб хабар бермоқда АҚШнинг Ўзбекистондаги элчихонасининг Матбуот хизмати.\nРеспублика ихтисослаштирилган Фтизиатрия ва пульмонология илмий-амалий тиббиёт марказида бўлиб ўтган тақдимот маросимида Халқаро тараққиёт агентлиги (USAID)нинг Марказий Осиё Минтақавий директори ўринбосари Сара Уолтер хоним ва Жаҳон соғлиқни сақлаш ташкилотининг (ЖССТ) Ўзбекистондаги ваколатхонаси раҳбари Лианн Куппенс, Соғлиқни сақлаш вазирлиги Даволаш-профилактика ёрдамини ташкиллаштириш бош бошқармаси бош мутахассиси Асилбек Аҳмаджонов иштирок этди.\nАҚШ ҳукумати томонидан тақдим этилаёган қўлланилиши осон бўлган тўрт тўплам Xpert MTB/RIF силни тезкор ташхислаш ускуналари тиббиёт муассасаларига сил касаллигини аниқлаш вақтини саккиз ҳафтадан икки соатгача қисқартириш имконини беради. Сил касаллигини эрта ташхислаш тиббиёт муассасаларига аҳолини ўз вақтида даволаш, беморларнинг тўлиқ тузалиши ва касаллик тарқалиши олдини олишга имкон яратади.\nUSAID сил касаллигини тезкор ташхислаш махсус тиббий ускуналарини ЖССТ ва KNCV Tuberculosis Foundation жамғармаси ҳамкорлигида тадбиқ этилаётган "Challenge TB" лойиҳаси орқали амалга оширди.\nБугунги кунда Ўзбекистонда 27 та Xpert MTB/RIF ускунаси қўлланилмоқда. Улар орасида 2014 йилда USAID томонидан тақдим этилган тўртта ускуна ҳам мавжуд.


Бу ҳафта об-ҳаво меъёрий қийматлардан 4-6 даражага юқори бўлади – «Ўзгидромет» — Sof.uz\n20.07 18:27 416 Ўзбекистон\nБутун иш ҳафтаси мобайнида Ўзбекистон ҳудудида об-ҳаво иссиқ ва қуруқ бўлади, фақат бугун ва эртага республиканинг тоғолди ва тоғли туманларида қисқа муддатли ёмғир ёғиши ва момақалдироқ бўлиши мумкин.\nҲарорат бу кунларда кечаси 20-25 даража, кундузи 35-40 даража бўлади, республиканинг айрим жойларида (асосан, бу мамлакатнинг жанубий ва чўл зоналари) термометр устунчаси 42 даражага етади, бу меъёрий қийматлардан 4-6 даражага юқоридир.\n«Ўзгидромет» хабарига кўра, ҳарорат фонининг юқори бўлишига қарамасдан, бу минтақа учун аномал ҳарорат эмас. Масалан, 2018-2019 йилларда худди шу даврда кундузги ҳарорат 40-43 даражагача етган. Республика шимоли ва чўл зонасида ҳарорат қийматлари 44-46 даража бўлгани қайд этилган.\nШу давр учун энг юқори ҳарорат Навоий вилоятидаги Бузаубой метеостанциясида 2019 йил 20 июлда қайд этилган, ўшанда ҳаво ҳарорати термометр устунчасининг 47,7 даража кўрсаткичида тўхтаган.\nиссиқ об-ҳаво Ўзгидромет\nЭртага Ўзбекистоннинг айрим ҳудудларида ёмғир ёғиши кутилмоқда\n10.08 14:42 798 Ўзбекистон\n7.08 16:47 682 Ўзбекистон\n«Ўзгидромет» дам олиш кунлари сел хавфидан огоҳлантирди\n18.07 15:52 220 Ўзбекистон


Тошкентлик Раъно Бекжонова Петербургда ўзи ва ўғлининг ҳуқуқлари учун курашмоқда.\nПетербургда тергов остида қолаётган фарзанди ҳуқуқларини ҳимоя қилаётган ўзбекистонлик аёл судда маҳаллий ФМСдан устун келди. Дзержинский туман суди Петербург миграция ходимлари иддаоларини рад этиб, тошкентлик Раъно Бекжонова ҳуқуқлари бузилгани ва у депортация қилинмаслиги тўғрисида ҳукм чиқарди. Аслида 21 яшар ўғлини ҳимоя қилишга Ўзбекистондан келган бу аёл олиб борилаётган терговни ноҳақ, деб Петербург йўл полициясига ҳам қарши курашишга мажбур бўлаётганини гапирмоқда.\nТошкентлик Дилмурод Бекжонов 2015 йил бошларида Санкт-Петербург шаҳридаги олий ўқув юртларидан бирига ўқишга келган.\nСиртдан ўқиш учун маблағ етишмаслиги сабабли 21 ёшли бу йигит маҳаллий ширкатлардан бирига машинада пицца ташувчи бўлиб ишга кирган.\n“Кунлардан бир куни уни ДПС ходимлари тутиб олиб, подстава қилишди”, дейди ўғли келганига бир ой бўлмасдан ҳибсга олиниб, жиноий жавобгарликка тортилганини Озодликка айтган Раъно Бекжонова.\n- Уни кундузи ҳам тўхтатишган, лекин ҳеч нарса дейишмаган. Тунда кечаси 1:40-да тутиб, қўлидаги ҳужжатлари “фальшивий” деб олиб кетишган. Унга вақтинчалик гувоҳнома бериб, ғойиб бўлмаслиги тўғрисида тилхат ҳам олиб, қўйиб юборишган. Бу 6 январь куни бўлган ҳодиса. 1 февраль куни эса ўғлимни Ропшчино деган қишлоқдан тутиб, 77- полиция бўлимига олиб келишган. Уни “безорилик” моддаси билан 3 кун камерада овқатсиз сақлашган. Кейин олдига полиция бошлиғи кириб урган, “Сен ҳеч ким эмас, чириб кетасан шу ерда!”, деган. Унга ҳужжатга мажбурлаб қўл қўйдиришган. Кейин билса – гўё “безорилик” қилгани тўғрисида протокол экан. У жаримани тўлаб, 3 кундан кейин чиққан, аммо паспорт, регистрация, миграционкасини олиб қолишган, -деди Раъно опа.\nТошкентлик бу аёлнинг айтишича, эртаси куни 77-полиция бўлими навбатчиси ҳужжатларни Дилмурод полиция бошлиғидан шахсан олиши кераклигини билдирган.\n“Полиция бошлиғи ўғлимдан ҳужжатлар учун пул сўраган”, дея давом этади у:\n- Ўғлим унга “15 минг пул бера оламан, бошқа пулим йўқ”, деган. Улар боламни кўчага чиқарворган, кейин орқасидан бошқа полициячи чиқиб, қўли билан “Прибавь 4 нуля!”, деган, яъни 50 минг рубль олиб келасан деган. Ўғлим 9 феврал куни 40 минг пул олиб келган. У икки соат кўчада кутиб турган, кейин эса уни “фальшивий ҳужжатларга иш очмаслик учун пора олиб келди”, деб қамашган. Мен ўғлим ишини ўрганиб, ўзим ҳам юрист бўлиб кетдим, - деди Раъно Бекжонова.\nОпахон ўғли Дилмуродга терговчилар қўяётган айбловнинг бирортаси процессуал қоидаларга мос эмаслиги, тергов бошдан оёқ қонунбузарликлар билан олиб борилганини шахсан аниқлаганини айтади. Масалан, Раъно опа ўғирлангани айтилаётган машина Дилмурод ДПСда тўхтатилганидан бир кун кейин қидирувга берилганини аниқлаган.\nЎзбекистонлик бу аёл ўз фарзанди устидан бораётган тергов жараёнига фаол аралашаётганини кўриб, терговчилар уни Россиядан чиқариб юбориш пайига тушганини гапиради.\n- Мен “даволанишга” деб уч ойга келган эдим. 3 ой тўлмасдан, ФМСнинг 2014 йил 12 декабрда қабул қилинган 655-сонли қарорига мувофиқ, муддатни узайтиришга ариза топширдим. Лекин улардан бирор жавоб бўлмади. Биринчи келган кунимдан ўғлим ишига аралаштиришмади, адвокатлар алдайди... Мана 6 ойдан ошди ўғлимни ноқонуний ушлаб туришибди, - деди у.\nНиҳоят, 21 сентябрь кунги маҳкама жараёнида Петербургнинг Дзержинский туман суди ўз қарори билан Ўзбекистон фуқароси Раъно Бекжоновани депортация қилиш масаласи юзасидан маҳаллий ФМС аризасини қондирмади.\nОпахон Россияда муваққат туриши ва ўғлининг ҳуқуқларини ҳимоя қилиш имконига эга бўлганидан мамнунлигини билдирди.\nРаъно Бекжонова "Мемориал" биноси олдида\nТергов ходимлари ўзбекистонлик бу йигит устидан олиб борилаётган тергов масаласида ҳозирча маълумот берилмаслигини Озодликка маълум қилишди.\nЎғли Дилмурод Бекжонов ҳуқуқларини ҳимоя қилишга она Москвадаги “Ёрдам” Инсон ҳуқуқлари ҳимояси ташкилотини жалб қилди. Озодлик билан суҳбатда ташкилот раиси Баҳром Ҳамроев одатда бундай вазиятларда суд доимо ФМС ва полиция ходимлари тарафини олиши, Раъно Бекжонованинг депортация қилинмаслиги тўғрисидаги қарор эса ғайриоддий эканини гапиради.\n- Худди шундай ҳолатга тушганларга кўра, албатта у суд залида ҳибсга олиниб, депортация марказларига жўнатилиши эҳтимоли кўпроқ эди. Мен ҳужжатларни кўриб чиқдим: ФМС ходимларининг талабларидан бу аёлни тезроқ депортация қилиш мақсад экани кўриниб турувди. Суд залида кузатувчи бўлгани учун судя нисбатан қониқарли ҳукм чиқарди. Бу аёлни ҳибсга олмагани ва депортация қилинмаганини ижобий баҳоласак бўлади. ФМС бу опани олдин ҳам суд залига келиб бир неча маротаба олиб кетишга уриниб қўрган экан! Биз Раъно опанинг ўғли судида ҳам қатнашамиз ва ёрдам беришга тайёрмиз,- деди Баҳром Ҳамроев.\nҲозирда ҳимоячилар 1994 йилда туғилган ўзбекистонлик Дилмурод Бекжонов масаласида судга мурожаат қилиб, бу ишни қайта кўриб чиқиш юзасидан шикоят аризаси ёзгани маълум.\nОзодлик радиоси ҳам Дилмурод ишини кузатиб, тергов тафсилотларини ёритиб боради.


Ҳатто Bentley’да ҳам йўқ опциялар билан жиҳозланган Ўзбекистондаги «ВАЗ-2101» (фото, видео) - Zamin.uz\n22:23 / 24.07.2020\nҲатто Bentley’да ҳам йўқ опциялар билан жиҳозланган Ўзбекистондаги «ВАЗ-2101» (фото, видео)\nЎзбекистонда эски «ВАЗ-2101» автомобили ҳатто Bentley машиналарида ҳам йўқ ҳашаматли опциялар билан жиҳозланди, деб хабар беради Carakoom.\nМашинадаги мавжуд барча деталлар электрузатмалар ёрдамида очилади ёки йиғилади. Бу нафақат орқани кўришга мўлжалланган ойна, тутқичсиз эшик ёки юкхона, балки капотга ҳам тааллуқли. Ҳайдовчи биргина тугмани босиши билан капот секин-аста кўтарилади.\nКапот остидан янги куч агрегати ўрин олган. Афтидан «ВАЗ 2101»га Toyota мотори ўрнатилган кўринади. Бунга блок каллакчасидаги TRD Sports ёзуви шама қилмоқда.\nСалон ичидан Chevrolet рулига эга «олтилик» панель ва AMG марказий «консоли» ўрин олган. Мусиқа овози сифатли чиқиши учун сабвуфер ҳам ўрнатилган.\n«Машина эгаси нима сабабдан шунча пулни эски автомобилига сарфлади? Балки, янгисини харид қилган маъқулдир? Бироқ Ўзбекистонда янги автомобиль сотиб олиш осон иш эмас, шу сабабли бошқалар ҳам шундай йўл тутган бўларди.\nМаҳаллий аҳолининг аксарияти ранг-баранглиги билан у қадар ажралиб турмайдиган маҳаллий автомобилларни харид қила олади. Минилган япон автомобилларини мамлакатга олиб киришдаги божлар шу қадар юқорики, янгилари ҳақида гап ҳам бўлиши мумкин эмас», — дейилади хабарда.\nАввалроқ Ўзбекистонда Volkswagen Caddy моделининг савдоси 27 июлдан бошланиши тўғрисида хабар берилганди.\nКадр: YouTube “Замин” янгиликларини “Telegram”да кузатиб боринг\n24-03-2020, 16:10, Авто\nЭнди минилган эски автомобилни топшириб, янгисини олиб кетиш мумкин бўлади\n7-06-2019, 19:30, Авто\nАмерикада «жигули»(Ваз 2101) машинаси 11995 долларга сотилмоқда! (видео)\n28-08-2018, 00:04, Авто\n18-03-2017, 15:19, Авто\n4-11-2016, 00:44, Авто


Вакцинация жараёнларига хусусий сектор жалб қилинадими? | Qalampir.uz\nВакцинация жараёнларига хусусий сектор жалб қилинадими?\nЖамият\t28 Апрель 08:47 1486\nИжтимоий тармоқларда коронавирусга қарши вакцина хусусий сектор томонидан пуллик тарзда қилинаётгани ҳақида хабарлар тарқалди. Ушбу ҳолат юзасидан Санитария-эпидемиологик осойишталик ва жамоат саломатлиги хизмати раҳбари ўринбосари Нурмат Отабеков изоҳ берди.\n“Хусусий иммунопрофилактика муассасалар (вакцинация марказлари) томонидан коронавирусга қарши эмлаш жараёнларига рухсат берилган. Шу билан бирга, ҳозирги кунда коронавирусга қарши вакциналар фақат давлат буюртмаси асосида олиб келинаётганини унутмаслик керак. Ушбу вакциналар билан аҳолининг хавф ости гуруҳига кирувчи қатламлари эмланмоқда”, дейди Отабеков.\nУнинг таъкидлашича, хусусий иммунапрофилактик муассасалар ҳам ўзлари коронавирусга қарши вакцинани олиб келиб, эмлаш жараёнларини амалга оширишлари мумкин. Аммо ҳозирча бирор бир хусусий вакцинация марказида бундай амалиётлар ўтказилмаяпти.\n“Қайд этиш лозимки, кейинчалик мамлакатимизга олиб келинаётган вакциналарга давлат буюртмаси шакллантирилаётган чоғда хусусий сектор эҳтиёжи ҳам эътиборга олинса (бугунги кунда вакциналарни ишлаб чиқарувчи ташкилотларнинг ишлаб чиқариш қуввати эҳтиёжни тўлиқ қондира олмаяпти), уни юртимизга етказиб бериш билан шуғулланадиган ташкилот, шу жумладан, “Дори-дармон” АК томонидан ҳам хусусий секторга йўналтирилиши мумкин”, дейди Санитария-эпидемиологик осойишталик ва жамоат саломатлиги хизмати раҳбари ўринбосари.\nУнга кўра, ҳозирча фақат давлат муассасаларида хавф ости гуруҳига мансуб аҳоли қатламини коронавирусга қарши эмлаш тадбирлари амалга оширилмоқда.\nЭслатиб ўтамиз, аввалроқ Ўзбекистонга “Спутник V” вакцинасининг навбатдаги партияси олиб келинган эди. Шунингдек, AstraZeneca вакцинасининг ҳам янги патриясини келтириш бўйича амалий ишлар олиб борилмоқда.\nШундан сўнг, мамлакатга 1 млн доза ўзбек-хитой вакцинаси олиб келинди.\n25 Июль 15:13 52925\n26 Июль 12:13 44061\n26 Июль 13:01 41707\n26 Июль 13:03 39971\n25 Июль 17:58 38577


Эр-хотин - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 03 Апрел 2018\tКӯришлар: 706\nМисраларини фарзандидай ардоқлаб, вояга етказди. Беихтиёр ўзининг биринчи муҳаббатини - синфдоши Холбувини эслади… Қоронғини қучоқлаб, Холбувини бағрига босгандай бўлди. Кўнглига оқшомдай маъюслик чўкди. Тўшакдан имиллаб туриб, тимирскиланиб бориб, чироқни ёқди. Биринчи китобини варақлади. Шеърлари кўзига жуда бачкана кўринди. Юзларини бужмайтириб, китобни каравот остига отиб юборди…\nЙўқ, шоир, аввало, ўзининг шоҳ асарини яратиши лозим экан. Ўролбой мана, ўттизга тўлибдики, шоҳ асари ҳақида ўйлаб ҳам кўрмабди. Буюк асари қолиб, иккинчи даражали асарлари билан овора бўлибди…\nУ зўр пушаймон билан ўзига қайлиқ излади. Топди: оддий тикувчи - Барчиной. У Барчиной билан сохта бўлса-да, жилмайиб гаплашиб, шаҳар истироҳат боғига борди. Ярим килодан музқаймоқ ейишди. Ўролбой бўлажак қайлиғининг кўзларига тикилиб… кўнглига доир ҳеч нимани ҳис этмади. "Ҳаётда жуфт бўлиб яшаш керак экан, иложимиз қанча", деди ичида. Сўнгра ўз гапини ўзи маъқуллаб, бош ирғади. Барчиной эса, ҳатто, унинг шоирлигига ишонмади: "Поэзия, дегани нафосат, жозиба-ку, шоирнинг ўтиришини қаранг…"\nҚиз у мени писанд қилмаяпти, деган хулосага ҳам келди. Шундай бўлса-да, тўйга розилик берди. Чунки унинг ҳам ёшлиги ўтаётган эди…\nНиҳоят, шоҳ асар яратилди! Чақалоқни деразадан кўрсатдилар. Ўролбой илжайиб, ўғлига термулди: "Ана буюк асар, ана! "Анна Каренина"! Йўқ, "Хамса"!\nЎролбой яхши кунларнинг бирида кечаси узоқ ўтириб, шеър ёзиб, кеч ётди. Эртасига тушда уйғонди. Балконга чиқди. Ҳаво жуда соф, сайрбоп… У ўйлаб, Василий Шукшиннинг "Қизил бодрезак" филмини ҳали кўрмаганини эслади.\n- Кийин, кинога борамиз, - деди Барчинойга.\nЎролбой қовоғини уюб: -Уф-ф, - дея тиззасига урди:\n- Барчиной, мен аёлимни атлас кўйлакда кўришни хоҳлайман!\n- Шоирга қолса-ку, кўп нарсаларни хоҳлайди.\n- Аёл аёлдай бўп юрса-да.\n- Юринг, кечикамиз.\n- Бормайсан, ўзим бораман.\n- Ажаб бўпти, обормасайиз оборманг.\n- Нимага гапни айлантирасан? Мен сенга гапиряпман!\n- Вой, жа-а қизиқсиз-а, бир манда борми, шунақа кийим? Ҳамма маданиятли хотинлар кийишади-ю…\n- Анови атласлар, маданиятга ёт матоми? Қайси мамлакатда шунақа мато бор? Сенлар ношукур: пешонангдаги маданиятни кўрмайсанлар…\n- Сиз доим шунақасиз. Топган гапингиз - ўзбек атласига бутун жаҳон харидор, Самарқанддаги тарихий бинолар жаҳонда йўқ. Унақа-бунақа…\n- Бас қил!\n- Ҳо-о, бас қилмасам қўлийиздан нима келади?..\n- Келмайдими, келмайдими?\nЎролбой унга бирпас анграйиб, қараб турди-да, торгина ишхонасига кирди. Стулга ўтирди. Сочларига бармоқларини ботириб, кўзларини юмди.\nБарчиной ўпкасини босолмай йиғлаб ётди. Ухлаётган ўғли йиғлади. Тоқати тоқ бўлиб, ўрнидан турди. Юзларини ювиб артди. Ойнага қараб, бир сесканди. Чап ёноғи кўкарган эди. У аламидан лабларини буриб, яна йиғлади. Ўғлини бағрига олди. Ўғли овуниб, мулойим лаблари билан унинг кўкракларини сўра бошлаб эди… кўнгли ёришди. Кўкарган жойининг оғриғи қолгандай бўлди. Ўғлининг сийрак сочларини силаб, пешонасидан ўпди: "Ўғлим, ўйлаган эдим-а, кўнгилсиз турмуш бўлмайди, деб. Мана, айтганим келди".\nБарчиной деразадан осмонга қараб хаёл суриб ўтирди. Ўғлини ухлатиб, ўзи ҳам ётди. Эри бош қўядиган ёстиқни муштлаб-муштлаб қаппайтирди. "Ёлғиз ўзи ётмайди, барибир ёнимга ётиб, овутиш учун бағрига босади, эркалатади…"\nУ шундай хаёл қила-қила тескари ўгирилиб, ухлаб қолди.\nЭрталаб турса, ёнида эри йўқ.\n-Ҳатто, ёнимга келиб ётмадиям. Мени кўргиси йўқ. Бўлди, энди бўлди. Кетамиз, ўғлим, кетамиз. Кўнгилсиз турмуш барибир турмуш бўлмайди,- деди.\nЎкинч ҳам алам билан орқасига бурилиб қаради: "Ақалли хонасидан чиқиб, кўнгил учун бир оғиз кетма, демади-я. Қишлоқилигига борди-да… Ҳеч бўлмаса, ўғли билан хайрлашмади-я. Шунчалик жонига теккан эканман, шу кунгача билмабман".\nБарчиной эшикни истар-истамас очди. Остонада Ўролбойнинг қишлоқда яшайдиган тоғаси билан икки нотаниш одам турарди.\n- Эртага қурултой экан, шунга келиб эдик. Бир кўриб кетайлик, деб… - деди, тоғаси.\n- Яхши, яхши, - деди Ўролбой сохта жилмайиб.\n- Ҳа-а, ишлар яхшими ўзи, шоир? Шеър планлари қалай бўлаяпти? Шеър планларини ошириб бажараяпсизми? Мана, биз пахта планларини юз эллик процентга бажардик. Биз ҳақимизда ҳам шеър ёзинг энди…\n- Э, юзга нима бўлди, келин?\n- Ҳозир янги уйларга манавунақа линолиум тўшалади. Бу ўлгур ювса сирғанчиқ бўлиб қолади. Кеча юваётиб денг, сирғаниб кетиб, юзим билан тушсам бўладими…\n- Уҳ, чуқ-чуқ, эҳтиёт бўлинг-э, иш адо бўлармиди…\nЎролбой энтикканидан нафаси титраб кетди. Бошини янада эгиб, қизарди. Барчиной ҳам қизарди. Тураётиб, меҳмонларни дастурхонга ундади:\n- Олинглар, олиб туринглар. Ўролбой ака, чойдан қуйинг.\n- Манавиларни қуйинг, Ўролбой ака.\nЎролбой қадаҳларга коняк қуйди. Тоғаси боши билан Ўролбойни кўрсатиб, Барчинойдан сўради:\n- Шоир қалай, келин?\n- Яхши, жуда яхшилар.\n- Агар сал ёмонлиги бўлса, айтаберинг, гапиришиб қўямиз?\n- Йўқ, нега энди, яхшилар. У кишини ойимларам мақтайдилар…\nМеҳмонлар узоқ ўтириб, уларни қишлоққа таклиф қилиб кетишди.\nЎролбой меҳмонларни кузатиб қўйиб, ишхонасига кирди. Йиғма каравотга чалқанча ётди. Қўлларини чалиштириб, боши остига қўйди. Ўтган воқеани шоирона мушоҳадалади… Юзларида табассум ўйнади. Ирғиб туриб, деразадан ташқарига қаради. Икки кафтини бир-бирига завқ билан ишқади. Папирос чекавериб-чекавериб сарғайиб кетган тишларини кўрсатиб, илжайди. Орқасига кескин бурилиб, меҳмонхонага кирди. Барчиной йўқ. Эшик тарафга юрди. Барчиной эшик олди-да қовоғини уюб, лабларини чўччайтириб, аравачада ўтирган ўғлини чойшабга ўрарди.\n- Қўй энди, одам қизиганда нималар қилмайди.\n- Барчиной, биласан, шоир халқининг асаби ёмон…\nЎролбой меҳмонлардан қолган конякдан бир қадаҳ ичди. Барчинойга термулди. Олис термулди… Барчиной кўзларини олиб қочди. Кўзлари учрашиб, бир сонияча тикилиб қолдилар. Ўролбойнинг қалбида аёлига шундай илиқ, маъсум туйғулар кўпириб тошдики… Бу туйғулар ўша синфдошининг кўзлари билан кўзлари учрашганда… Ҳа-ҳа, ўшанда, шундай кўпириб тошган эди…\nБугун: 27-01-2020 18:09:53


Ўзбекистонда миллий кинематография ойлиги старт олмоқда\nЖорий йилнинг 11-16 январь кунлари Ёшлар ижод саройида "Янги Ўзбекистон ва миллий кинематография" ойлиги доирасида "Ўзбек миллий кино санъати ҳафталиги" ташкил этилади.\nТОШКЕНТ, 9 янв - Sputnik. Ўзбекистонда илк бор "Янги Ўзбекистон ва миллий кинематография" ойлиги ўтказилади.\nҲафталик давомида янги кинолойиҳалар тақдимоти, ёшлар учун маҳорат дарслари, давра суҳбатлари, кастинг ва конференциялар ҳамда янги фильмлар премьералари бўлиб ўтиши режалаштирилган.\nБундан ташқари, республика бўйлаб таниқли киноижодкорлар билан ижодий учрашувлар ташкил этилиб, аҳоли билан ўзбек кино санъати тарихи ва бугунги куни ҳақида мулоқот уюштирилади. Бир қатор тарихий-бадиий фильмларнинг бепул намойиши ўтказилади.\nКино ҳафталик доирасида ёш киноижодкорлар учун Бутунроссия давлат кинематография институтининг Тошкентда филиалини очиш, Тошкент халқаро кинофестивалини ташкил қилиш масалалари муҳокамалар марказида бўлади.


Самарқандда таниқли рассом Намоз Султонов асарлари кўргазмаси очилди - zarnews.uz\nСамарқандда таниқли рассом Намоз Султонов асарлари кўргазмаси очилди\nСамарқанд давлат музей-қўриқхонасининг кўргазмалар залида рангтасвирчи рассом Намоз Султонов хотирасининг 80 йиллигига бағишланган “Санъатга бахшида умр” деб номланган кўргазма очилди.\nШу муносабат билан ташкил этилган тадбирда самарқандлик мусаввирлар, олимлар, санъаткорлар, музейлар ходимлари ҳамда вилоят ва Самарқанд шаҳри жамоатчилиги вакиллари иштирок этишди.\nТаъкидлаш лозимки, мусаввир Намоз Султонов ўз асарларида кўпроқ она мавзуси асосий ўринни эгаллайди. Рассом она сиймосини яратар экан, унинг ички дунёсини ёрқин ва аниқ ифодалаш билан бирга бу мукаррам зот қадрини ҳам тасвирлашга интилади. Асарларини дастгоҳли рангтасвирдаги портрет, меъморий манзара, тематик натюрморт ҳамда монументал рангтасвирларда жо этган.\nКўргазмадан рассомнинг 80 дан ортиқ ижодий ишлари ўрин олган. “Самарқанд кашталари”, “Бибихоним”, “Оналик туни”, “Обираҳмат”, “Қорақамиш тонги”, “Автопортрет”, “Сумалак”, “Шоҳи Зинда”, “Орол” асарлари шулар жумласидандир.\nКўргазма музейда бир ой давомида намойиш этилади.\nМаълумот ўрнида: Намоз Султонов 1938 йилда Самарқанд вилояти Пайариқ туманида туғилган. 1957-1962 йилларда П.Беньков номидаги Тошкент бадиий-рассомчилик билим юртида таҳсил олган. Сўнгра Тошкент театр ва рассомлик институтида ўқиган.


«Пахтакор» бош директори ОЧЛ 100 миллион долларлик стадион ва Бабаян ҳақида 4-12-2021, 21:12 | Zamin.uz\n00:25 / 16.03.2019\n«Пахтакор» бош директори: ОЧЛ, 100 миллион долларлик стадион ва Бабаян ҳақида\nТошкентнинг «Пахтакор» клуби 2017 йилда янги даврга қадам қўйди. Клуб янги раҳбарият билан шонли ўтмишини тиклашга қарор қилганди. Жорий мавсумни «Пахтакор» яхши бошлади. Чемпионлар Лигаси саралашидан ўтган жамоа гуруҳ босқичида ҳам ёмон кетмаяпти. Tribuna.uz мухбири «Пахтакор»нинг келажакдаги режалари ҳақидаги саволларга жавоб олиш учун клуб бош директори Дмитрий Адисман билан суҳбат уюштирди.\n«Пахтакор» – халқ жамоаси. Бу айниқса 1979 йилда билинган...»\n«Пахтакор» - халқ жамоаси. Бу менинг гапларим эмас. Бу тарих. Қаерга борсангиз, «Пахтакор»га шундай таъриф беришади. Биласиз, «Пахтакор» собиқ иттифоқ вақтида ташкил этилган ва мамлакат Олий Лигасида қатнашган. Ўшанда бутун ўзбекистонлик мухлислар «Пахтакор»га мухлислик қилишган. Бу таъриф аслида ўшанда пайдо бўлган. У вақтлар «Пахтакор» ва халқ бир тан-у бир жон бўлган. Бу айниқса 1979 йилда билинган... Ўшанда бутун мамлакат қайғуга чўмган. «Пахтакор» ҳалокатдан кейин ҳам ўзини тиклаб олди. Бунга қайсидир маънода халқнинг муҳаббати мадад берган десак, адашмаймиз. Халқ жамоаси деган тарихий таърифни сақлаб қолишга ҳаракат қиламиз. Бу биз учун жуда муҳим», – дея сўз бошлади Адисман.\n«Бабаян билан муаммоларимизни ҳал қилганмиз»\nСамвел Бабаяннинг футболга қайтгани катта шов-шувга сабаб бўлди. Уни ЎФФ (ҳозирда ЎФА) «Пахтакор»да футболчиларнинг шартномаларини ноқонуний ўзгартиргани учун футболдан четлаштирганди. Адисман Бабаяннинг футболга қайтиши ва унинг «Пахтакор»га туғдирган муаммолари ҳақида ҳам фикрларини билдирди.\n– Самвел Бабаян узоқ йиллар «Пахтакор»да ишлаган. Унинг даврида жамоа кўплаб ютуқларга эришган. Бабаяннинг клуб учун қилган меҳнатларини рад эта олмаймиз. Унинг айбланиши ҳақида гапирадиган бўлсак, биз унга ҳукм чиқарадиган орган эмасмиз. Тўғри, янги раҳбарият келганида Бабаян билан боғлиқ муаммолар бор эди ва биз уларни ҳал қилганмиз. Бу муаммолар футболчиларнинг, жумладан академия футболчиларининг шартномалари билан боғлиқ эди. Биз уларни ҳал қилганмиз.\nЎзбекистон терма жамоаси жаҳон чемпионатига чиқа олмаганидан сўнг жуда кўпчилик мухлислар барчасида Бабаянни айблашди. Футбол Федерациясига, порталга унинг устидан шикоятлар бориб тушган. Ўйлайманки, федерациядагилар уни шахсий адоват сабаб футболдан четлатишмаган. Бу учун асос келтиришган. Бундан ташқари, мухлисларнинг ҳам норозилиги бундай қарор чиқаришда муҳим рол ўйнаган. Хабарим бор, уни бутун умрга футболдан четлатишган эди. Лекин мен ҳам сиз каби яқинда билдимки, «Бунёдкор» Самвелга кафиллик қилган ва дисквалификация бекор қилинган. Энди «Локомотив» Бабаянни ишга таклиф қилди. Демак, улар Бабаяннинг фойдаси тегади деб ўйлашади.\nҲозир Бабаяннинг «Локомотив»га боргани, федерация уни жазолагани ҳақида гапирмоқчи эмасман. Бу «Пахтакор»нинг ваколатига кирмайди. Юқорида айтганимдек, у билан боғлиқ муаммоларимизни ҳал қилганмиз.\nБабаян вақтида футболчиларнинг шартномалари билан муаммо бўлгани рост. Масалан, биз жамоани қабул қилиб олганимизда (2017 йилда) деярли барча футболчиларнинг шартномаси мавсум охирида тугаши кўрсатилганди. Биз олдинги шартномаларни кўрганимизда эса аксарият шартномаларнинг муддати 2018, 2019 йилгача мўлжалланган бўлган. Бу борада футбол юристлари билан гаплашганимизда, кимнидир айблаб, эски ҳужжатларни кўтаргандан кўра футболчилар билан янгидан шартнома имзолашни таклиф қилишди. Биз шундай қилдик ва барча футболчилар билан янгидан шартнома имзолаб, ҳаммасини ўз ўрнига туширдик.\n«Биз қисқа муддатли жамоа тузмаяпмиз»\nДмитрий Адисманнинг айтишича, янги раҳбарият узоқ муддатга келган.\n– Янги раҳбарият жамоани қабул қилиб олганидан сўнг биз барчасини бошидан бошладик. Аввало жамоага янги мураббий таклиф қилдик. Шота Арвеладзе ва унинг штаби «Пахтакор»га қисқа муддатга келмаганликларини билишади. Биз эртага йўқолиб қоладиган жамоа тузмоқчи эмасмиз. Бизнинг мақсадимиз жамоа тузиш. Бу кийиниш хонасидан бошланади. Футболчилар ҳам раҳбарият узоқ муддатда келганини билиши керак. Клуб раҳбарияти Шота Арвеладзе ташкил этаётган жамоадан мамнун.\nЯнги раҳбарият клубда кўп нарсани ўзгартирди. Масалан, моддий техник базани. Бу борада ҳали яна кўп ишлар қилишимиз керак. Ҳозир «Пахтакор»нинг асосий қароргоҳидан ташқари яна иккита машғулот базаси бор. Чилонзор ва Қибрайда. У ерларда таъмирлаш ишларини олиб боришимиз керак. Кейин «Пахтакор» стадионини янгилаш ҳақида ҳам бош қотиряпмиз. Тўғри, бу стадион билан боғлиқ кўп хотиралар бор, лекин бу ерда барча талабларга жавоб берадиган янги стадион қуришни замон талаб қилмоқда. Қатар, Саудия, БАА клубларининг шароитларини кўргансиз. Биз ҳам улар каби қулайликларга эга бўлишимиз керак. Янги стадионнинг қурилиши бизга қанчага тушишини аниқ айта олмайман, лекин тахминан 100 миллион доллардан кўпроқ пул кетади. Алишер Усмоновнинг бизга инвестиция киритгани рост. Умид қиламанки, бу келажакда ҳам давом этади.\n«Чемпионлар Лигасида гуруҳдан чиқиш вазифаси қўйилган»\n«Пахтакор» бош директори жамоа олдига Чемпионлар Лигасида камида гуруҳдан чиқиш вазифаси қўйилганини айтди. Унинг айтишича, ҳозирги жамоа финалгача бора олади.\n– Клуб раҳбарияти албатта, футболчиларга вазифа қўйган. Чемпионлар Лигасида камида гуруҳдан чиқишимиз керак. Буни уддалашимизга ишонаман. Гуруҳ босқичига чиқиш учун ўтказилган иккита саралаш ўйини биз учун фойдали бўлди. Бу ўйинларда йигитлар ҳақиқий жангчи эканликларини кўрсатиб беришди. Тошкентга келган ироқликлар жамоаси («Эйр Форс») жиддий рақиб эди. Меҳмондаги ўйинимиз ҳам (БААда «Ан-Наср»га қарши) осон бўлмади. Эрондаги «Персеполис»га қарши ўйинни ўзингиз кўрдингиз, ўйин жуда оғир кечди. ОЧЛда имкон қадар узоқроққа боришни хоҳлаймиз. Бугунги футболчилар финалгача бора олади деб ўйлайман. “Замин” янгиликларини “Youtube”да кузатиб боринг\nЯнгиликлар » Спорт » «Пахтакор» бош директори: ОЧЛ, 100 миллион долларлик стадион ва Бабаян ҳақида


Президент Жиззах вилоятида / Ўзбекистон янгиликлари, энг сўнгги хабарлар\nСИЁСАТ 0 Шархлар 3282 кўрилди\nШавкат Мирзиёев 30 март куни Жиззах вилоятига ташриф буюрди, деб хабар беради Президент матбуот хизмати. Давлат раҳбари дастлаб Зарбдор туманидаги “Зарбдор текстил” масъулияти чекланган жамияти фаолияти билан танишди.\nҲуқуқ-тартибот идоралари одамларнинг осойишталигини, жиноят бўлмаслигини кафолатлаши керак. Бунинг учун юриш, ҳар бир ҳолатдан хабардор бўлиш зарур. Милиция маҳалла билан бирга ишласа, жиноятчилик бўлмайди, деди Президент.\nДавлат раҳбари мазкур бўлинмада «Заргарлик» маҳалла фуқаролар йиғини раиси ва профилактика инспектори билан суҳбатлашди. Жамоат жойларига, биринчи навбатда, болалар боғчалари ва мактабларга кузатув камералари ўрнатиш бўйича топшириқ берди.\nҲамма жойда ўзим юрганимнинг сабаби – бошқа раҳбарлар ҳам пастда юриши, ҳаётни ўрганиши, оёғи ердан узилмай, халққа хизмат қилиши учун. Жиззахга ҳам вилоятни ривожлантириш, одамларга ҳар томонлама шароит яратиш бўйича кўпдан-кўп режалар билан келдик, деди давлат раҳбари.


- Сен 11, 2020\nТошкент шаҳрининг “Қатортол-1” маҳалласида хайрли ишга қўл урилди. Бинонинг эскилиги, масжиднинг торлиги, кириб-чиқишдаги ноқулайликлар ва мослаштирилган бинода жойлашгани намозхонларга қийинчиликлар туғдираётган эди. Шу сабабли “Ҳасанхон қори” жоме масжидининг қайта қурилиши бошланди. “Азон.уз” мухбири ушбу қурилиш ҳақида маълумот олиш учун мазкур масжид имом-хатиби Зикрулло Маҳкамов билан суҳбат ўтказди.\nМухбир: – Ассалому алайкум, домла. “Ҳасанхон қори” масжидининг тарихи ва ҳозирги олиб борилаётган қайта қурилиш ишлари ҳақида гапириб берсангиз.\nИмом-хатиб: – Ва алайкум ассалом. Келганингиз учун раҳмат, масжидимиз илгари озиқ-овқат дўкони ва унинг омборхонасига мўлжаллаб қурилган эди. Бир неча йил дўкон сифатида ишлаган бинонинг эгаси 1993 йилда буни масжидга эҳсон қилиб, мўмин-мусулмонлар ихтиёрига берган. Шу тариқа маҳалламиз ўз масжидига эга бўлди.\nМухбир: – Масжид “Ҳасанхон қори” номи билан аталар экан. Бу киши ким бўлганлар?\nИмом-хатиб: – Ўша пайтларда масжидни қандай номлаш ҳақида гап кетганда маҳалланинг қариялари Ҳасанхон қори номларини тавсия қилганлар. Бу киши диний идорани ташкил қилишда жон куйдирган уламоларимиздан эшон Бобохоннинг укалари, муфтий Зиёвуддинхон ҳазратларига амаки бўлганлар. Эски шаҳардаги машҳур “Тўхтабойвачча” (халқ тилида “Чақичмон” (асли Чархчи имом) масжиди аввал мадраса бўлган ва у киши шу ерда дарс бериб, кўплаб шогирдлар етиштириб, миллатимизга, динимизга хизмат қилганлар. Маҳалламиздаги қарияларнинг айримлари ёшликларида Ҳасанхон қорини кўрганликларини айтишади. Ўша кишига ҳавас қилиб масжидга у кишининг номини қўйишга қарор қилинди. Маҳалламизда ўша кишининг авлодлари яшайди.\nМухбир: – Масжидни қайта қуриш ғояси илгари ҳам бормиди?\nИмом-хатиб: – Ҳа, кўп йиллардан бери масжидни қайта қуришни ният қилиб юрар эдик. Бино масжидга ўхшамаган, кириш ҳам қибла тарафдан, анча ноқулай эди. Масжидга одам сиғмаганидан кенгайтиришнинг иложини тополмай, ҳатто яқин атрофдан бошқа ер ҳам қидириб кўрдик. Аммо турли сабаблар туфайли бу иш амалга ошмай юрди. Ёнимиздаги тўйхонани сотиб олишга қарор қилдик. Катта маблағни йиғиш осон бўлмади. Азон.уз сайтида Мубашшир домланинг саъй-ҳаракатлари билан эълон чиқарилди, ўша сабабли ҳам анчагина маблағ йиғилиб, ниҳоят тўйхонани сотиб олдик. Орқа томондаги цех сотиб олингандан сўнг ҳам масжид намозхонларга торлик қилар, айниқса жума кунлари қийинчилик туғдирар эди. Илгари жойимиз 10 сотихга етиб-етмас эди, ҳозир 30 сотихга етиб қолди, алҳамдулиллаҳ. Ҳозир масжид лойиҳаси тайёрланган. Жойимизнинг шакли мураккаб, унга одатдагидек тўртбурчак масжид қурилса, анча жой ютқазиб қўйилар экан. Шунинг учун меъморлар масжидни ноанъанавий шаклда қуришга қарор қилишди. Бу Ўзбекистондаги илк хай-тек усулида қурилган масжид бўлади.* Иложи борича ҳар бир метрдан фойдаланишга ҳаракат қилинган. Ҳозир тўйхона ва цех ҳам қўшилиб битта кадастр қилинди. Масжидга кириш жойида таҳоратхона қурилади. Таҳоратхона ҳам илгаригисидан анча катта ва қулай бўлиши кўзда тутилмоқда. Масжид ярим ертўла, биринчи ва иккинчи қаватлардан иборат бўлади. Беш вақт намозлари энг пастки қаватда ўқилади.\n*Хай-тек (инглизча high-tech) – “Юқори технологиялар” деган маънони билдириб, архитектура ва дизайндаги услубдир. Хай-тек 1970-йилларнинг охирларида модернизм негизида пайдо бўлган ва 1980-йилларда кенг қўлланила бошлаган.\nМухбир: – Баъзан масжидларимизда аёллар намоз ўқийдиган жойлар йўқлиги сабабли намозхон аёлларга қийинчилик туғиляпти. Янги масжидда буларга эътибор берилганми?\nИмом-хатиб: – Албатта, намоз вақти кириб қолса, аёлларимиз қаерда намоз ўқиши ҳақида шу пайтгача эътибор берилмагани ачинарли ҳол. Шу сабабли қурилажак масжидда алоҳида кириш эшиги, таҳоратхонаси бўлган, 60 ўринли аёллар намозхонаси ҳам бўлади.\nМухбир: – Ҳозир қурилиш ишлари қайси этапда, қийинчиликлар бўлмаяптими?\nИмом-хатиб: – Ҳозир эски масжидни бузиш ишлари деярли охирига етиб қолди. Катта қийинчилик ва маблағ билан ер остидан ўтган канализация ва алоқа линиялари кўчириб четроқ жойга ўтказилди. Ҳозир қурилиш қилинадиган жой тозаланиб, котлован қуришга тайёрланди. Худога шукр, ҳозирча маблағимиз бор. Халқимиз, масжид қуриляпти деб, топганини олиб келяпти. Бундан бой, ўзига тўқ одамлар ҳам, қўли калтароқ кишилар ҳам четда қолишгани йўқ. Бир марта қизиқ воқеа бўлди. Сардор Раҳимхон деган укамизни танийсиз. Ўша биродаримиз бир олти яшар болани олиб келди. Ҳалиги бола отаси берган пулларни йиғиб, 400 минг сўм пул йиғибди. Кейин Сардорга “Бу пулларимни фақат масжид қурилишига сарфлайман, ўшандай жойни топиб беринг” дебди. Болакай жуда теран фикрли, зийрак бола экан. Келиб эҳсонини топширганида кўзларимдан ёш чиқиб кетди. Сахий болакай қуриладиган масжиднинг лойиҳалари билан ҳам қизиқиб, кўриб кетди. Масжид қураман десангиз, Аллоҳ олти яшар боланинг ҳам қалбига саховат уруғини солиб қўяр экан. Яна бир киши келиб ийманиб турибди. Келинг, деб гапга солдик. У одам “масжидга эҳсон қилишга келгандим, бироқ бой эмасман, олиб келган пулим кўп эмас”, деб пулининг камлигига хижолат бўлаётган экан. Биз унга: “Расулуллоҳ соллаллоҳу алайҳи васаллам : “Ким қатот (ерга ин қурадиган қуш) қушининг инича ёки ундан кичикроқ бўлса-да Аллоҳ учун масжид бино қилса, Аллоҳ таоло у учун бир байт(уй)ни бино қилади” деган ҳадисларини айтдик. Ибн Можа ривояти.\nКелган одамнинг юзи ёришиб кетди, қилган ишининг савоб эканлиги, беиз кетмаслигидан қувонди. Дарҳақиқат, савобнинг катта-кичиги бўлмайди, Аллоҳ чин дилдан қилинган эҳсонни қабул қилади.\nШайх Муҳаммад Содиқ Муҳаммад Юсуф ҳазратлари муфтийлик пайтларида бирор жойга борсалар, одамлар: “масжид қурилишини бошламоқчи эдиг-у, маблағимиз йўқ” дейишса, “сизлар бошлайверинглар, ўзи битиб кетади”, дер эканлар. Мен ҳазратнинг ўша гапларининг исботини олти яшар болада кўрдим.\nМухбир: – Тақсир, масжид қурилиши қачон битиши мўлжалланяпти? Қачон янги масжидда намоз ўқиймиз?\nИмом-хатиб: – Ишлар ҳозирги даражада кетса, инша Аллоҳ келаси йилнинг Рамазон ойини янги масжидда ўқиймиз.\nМухбир: – Аллоҳ бошлаган улуғ иш – Ўзининг байтини қуришда сизларга куч-қувват, ғайрат ато этсин. Қурилаётган масжид асрлар бўйи авлодларга Ислом зиёсини тарқатиб, қурганларга, маблағ билан ёрдам берганларга садақайи жория бўлиб қолсин!\nИмом-хатиб: – Амийн.\n“Азон.уз” мухбири Ёқуб Умар суҳбатлашди.\nАсосий хусусиятлари: Бино ва иншоотларни лойиҳалаш, қуриш ва лойиҳалашда юқори технологиялар, тўғри чизиқлар ва шакллардан фойдаланиш, шиша, пластмасса, металлнинг кенг қўлланилиши, бинонинг ташқарисида функционал элементлардан фойдаланиш (лифтлар, зинапоялар, шамоллатиш тизимлари ва бошқалар)\nДругие материалы в этой категории: « ҲАМДАРДЛИК БИЛДИРАМИЗ\tЖУМА НАМОЗИ ОНЛАЙН УЗАТИЛАДИ »


Ӯзбекистон, 09 Январь 2019\nОстонада полиция “Озодлик”нинг қозоқ муҳаррияти мухбир ва операторини ушлади\nОстонада “Озодлик” мухбири Оркен Жоямерген ва оператори Ержан Амирханов полиция томонидан ушланди. Улар полиция участка пунктига олиб келинди ва кўп ўтмай озод қилиндилар.\nБирлашган Миллатлар ташкилоти Саудия Арабистони фуқароси бўлмиш 18 ёшли Рахаф Муҳаммад ал-Кунунни қочқин дея тан олди.\nМарказий Осиё дипломатлари Шинжон Уйғур мухтор ўлкасига ташриф буюрди\n2018 йилнинг 28 - 30 декабр кунлари ХХРнинг ШУМЎ ҳукумати таклифига биноан бир гуруҳ дипломатлар Шинжон Уйғур мухтор ўлкасининг Урумчи, Қашғар ва Хотан шаҳарларига ташриф буюрди.\nТуркманистон пойтахтида янги йил байрамидан сўнг давлат дўконларида нонга ва банкоматларда пул ечишга яна навбатлар пайдо бўлди.\nЎзбекистонда хорижга чиқиш паспортини олиш ҳам ур-йиқит билан бошланди\nЎзбекистон солиқ қўмитаси солиқдан қарзни пластик картадан ечиб олиш ҳуқуқидан маҳрум бўлди\nДавлат Солиқ қўмитаси 1 январдан солиқ қарздорлигини қарздор бўлган жисмоний шахсларнинг банк карталаридан ечиб олиш ҳуқуқидан маҳрум этилди.\nҚозоғистон ва Арманистон Хавфсизлик Кенгашларининг котиблари Қарағандадаги вазиятни муҳокама қилдилар\nҚозоғистон ва Арманистон Хавфсизлик кенгашларининг котиблари Габит Бижанов ва Армен Григорян ўртасида телефон мулоқоти бўлиб ўтди. «Озодлик» радиосининг арман хизмати тарқатган хабарга кўра, улар Қарағанда шаҳрида юз берган ҳодиса юзасидан фикр алмашдилар.


Мукаддас ойлар ва мустажоб дуолар скачать бесплатно | Muslima Qizning Nikohi. 2019-03-09\nМукаддас ойлар ва мустажоб дуолар скачать бесплатно. Загружайте Тонгги ва кечки дуолар для Android 2019-03-09\nSaturday, March 09, 2019 12:11:43 PM Alonzo\nЧунки азон овозини эшитган мусулмон учун масжидга келиб намозга туриш буюрилган. Ортиқ чидолмаслигимни билиб, домланинг олдига ўзим бордим. Зир- зир титради товушнинг зуридан,сехридан! Аллоҳим, қалбида ана шундай ниятлари бўлмаган эрга дучор қилганингдан кўра, чимилдиққа етмай жонимни ол. Иброҳим ака вазиятни тушунтиришга қанча уринмасин, Тўлқиннинг дадаси кетган харажатнинг куйигида ўзини босиб ололмасди. Бошдан оёқ қонга беланган Тўлқинни дарҳол операцияга олишди. Кўз олдидан дуога қўлларини кўтарган Оиша кетмасди.\nЗагружайте Тонгги ва кечки дуолар для Android\nНамозни адо этмасангиз бу ерда юришингиздан маъно борми? Тўлқиннинг беш ой давомида илм олиб, бу даражада ўзгариши Оишанинг безовта руҳига сокинлик бахш этди. Уйга бориб дадаси ва тоғасини Оишаларникига жўнатади. У синиқ товушда давом этди: Нечук айлай биродарлар бўлибман дард ила ҳайрон, Етубдир халқума жоним, манга йўқ меҳрибон эмди. Вакт утиши билан ойимнинг Насибага булган муносабати узгара бошлади. Тўлқиннинг онаси Оишани таниб, ҳаяжонланиб кетди: -Келинг, қизим! Бу холатни курган тош хам эрирди. Энди ҳаммаси кўнгилдагидек бўлиши, тўй куни белигиланиб, исломий расм- русум адо этилиши керакдек эди гўё.\nНамозни мукаммал ўрганиб олган, Аллоҳнинг каломини мутолаа қилаётган Тўлқин бутунлай ўзга инсонга айланди. Углимни тугрукхонадан роса дабдаба билан олиб келдик. Хотин зотига хайронман, ким ширин гапириб, кунглини олса шундан яхши одам йук у учун. Қизлар келган куёв дугоналарининг қаллиғи эканлиги энди эсларига тушгандек хижолат бўлиб лаб тишлашди ва четга чиқиб, куёв ва унинг икки навкарини тўрга, чимилдиқ томонга ўтказиб юборишди. Назокат билан маҳри учун Ҳаж зиёратини сўрайдиган қизнинг зеб-зийнатга, қимматбаҳо кийимларга, сайру- саёҳатларга эҳтиёжи йўқмикин, деб ажабланди. Орадан 6 ой утиб, унинг рафикаси, яъни келинимиз хомладор булди.\nKundoshini qotiliga aylangan ayol\nЖарроҳ юзидаги ниқобни бўйнига туширди ва секин жавоб берди: -Яширмайман, аҳволи оғир, лекин умидни узмайлик. Шунинг учун унинг номидан узрни мен етказай. Ҳайдовчи светофорнинг қизил чироғига парво ҳам қилмай газни босди. Шундан кейин Раҳматуллоҳ қори Тўлқинга юзланди. Кунларимиз мана шу тарзда утаверди. . Паст, лекин қатъий овоз эшитилди: -Розиман! Не всегда в нужный момент получается посмотреть любимое кино по телевизору, а у некоторых вообще он отсутствует.\nОшиқ девона бу сафар ҳам индамади. . Тўйимиз қолдирилган куниёқ мен ўзимни у кишига бағишлаганман. Исломий тўй, шариатга мос урф- одатлар, аҳлоқий анъаналар билан ўтказилган никоҳ маросими дабдабали тўй қилиб, беҳисоб ичкиликларни дастурхонга торткизиб, ярим бадани очиқ ўйинчига шаҳват назари билан қарайдиган дадаларни, қўша-қўша сеп қилиб, қуда томондан келадиган тоғораларнинг сони билан овора бўладиган ойиларни, елкалари очиқ ожизасининг ўртоқлари олдида кўз-кўз бўлиши ғурурига тегмайдиган йигитларни ҳам ўйлантириб қўйди. Икковларингиз хам согломсизлар, энди буёги Худодан.\nЎзининг ҳам шунча йиллар давомида саждага тегмаган боши, тақдирнинг бу туҳфаси-ю, меҳмонлар билан ичилган ароқнинг таъсиридан ғувиллай бошлади. Наҳот болагинам орзусига етмай кетса?! Лобарни нега бу кадар хакоратлаганимни вакти келиб билиб оласизлар. Дугоналари унга ҳам ҳайрат ҳам раҳим билан қарашарди. Ўшанда бу йигит дабдабали тўй режаси, мерседес, ресторан, артистлар каби гаплардан бўшамаган эди. To continue searching, please enter the characters from the picture below and click «Continue».\nMuslima Qizning Nikohi\nОйим эса унинг гапини ерда колдирмай бажарарди. Энг муҳими, жуфти- ҳалолим, хасмимдаги аёлчалик эътиқодга эга бўлмай никоҳга кирмайман! Тўлқин бироз туриб қолди, кейин девонанинг ёнига чўккаллаб, қўлидаги ниҳолдан тутди: — Мен сизга ёрдам берсам майлими? Дадам, ойим, укам машинага минишмокчи булиб турган экан, ойим бирдан: -Насиба келин, сиз уйда колинг, бефарзанд аёл янги тугилган чакалокни куриши бехосият дейишган ота-боболаримиз, деди. Тўлқин ўқдек отилиб ичкарига кирди. Мен бу ҳолимда Оишага лойиқ эмасман. Гўшакни Оиша кўтарди: — Ассалому алайкум.\nҲовлида имом ҳамда етти- саккиз одам суҳбатлашиб туришган экан. Чунки коғозни тирилтириш, китобга руҳ ва жон бахш этиш — истеъдод эгаларининг, чинакам олимларнинг, қалби тоза адибларнинг қисмати ва тарихий хизмати. Ёнига бориб утирдим ва бошини куксимга куйдим. Тўй кунги воқеалар яна кўз олдидан ўтди. Бошини чангалаб ўтирган Тўлан ака овози хирқираб деди: -Бечора ўғлим, шу кунларда тўй ҳаракатида юрган эди. Янги тонг билан янги Шамсуддинни юборган Аллоҳга шукрона айтиб дуо қилди: — Расули акрам с.\nАлбатта бу иш маҳалла-куйда шов- шув бўлиши аниқ, лекин тўйни қолдиришдан бошқа иложлари ҳам йўқ. А сколько эмоций может доставить появление новой серии или передачи. Кел, эй, Дилбар, юзинг очғил, тасаддуқдир бу жон эмди, Фироқингда адо бўлди куюб бу устухон эмди. Тўлқин ақл дунёсида ҳам жонлантиролмаган Аллоҳни қандай қилиб шу лойсувоқли масжиддан топишини тасаввур қилолмаса-да, бобосига эргашиб бу ерга келишдан сира зерикмасди. Бу айтилган сўзлардаги қатъият Тўлқинни қўрқитиб юборганди.


Қобулда бир кеча-кундузда тўртта портлаш содир этилди, ўнлаб одамлар ўлган\nҚобулда бу куннинг тўртинчи портлаши содир этилди. Халок бўлганлар ва жабрлананлар ҳақидаги маълумот аниқлаштириляпти. Афғонистон пойтахтининг марказида полиция ва халқаро ҳайрия ташкилотларидан бирининг офисига хужум қилган жангарилар ўртасидаги тўқнашув давом этяпти.\nХабарларга кўра хужум оқибатида бир киши ўлдирилган ва олтитаси яраланган.\nКеча Қобулда учта порлаш содир этилган бўлиб улардан иккитаси Мудофаа Вазирлиги биносига яқин жойда амалга оширилган. Маҳаллий ОАВга кўра биринчи бомба узоқдан туриб бошқариш ускунаси орқали портлатилган, иккинчиси эса ҳудкуш томонидан амалга оширилган.\nБулар натижасида 24 киши ўлган ва 91 одам яраланган. Халок бўлганлар орасида полициянинг бир генерали ва иккита юқори лавозимли зобитлари бор. Бир неча соатлардан кейин шаҳар марказида учинчи портлаш бўлди ва кетидан отишма бошланиб кетган.\nПортлашлар учун масъулиятни олдин ҳам Қобулга ҳужумлар уюштирган "Толибон" Исломий радикал гуруҳи ўз бўйнига олган.


Uzbekistan Airways ОАВда эълон қилинган парвозлар жадвали ёлғон эканини билдирди\n29 ноябр 2021, Тошкент вақти: 15:44\nUzbekistan Airways ширкати қишки мавсум жадвали устида иш олиб борилаётганини билдирди.\nUzbekistan Airways 14 октябрь куни айрим оммавий ахборот воситаларида эълон қилинган 6 ойлик парвозлар жадвали ҳақиқатга зид эканини маълум қилди.\n“Uzbekistan airways авиаширкати бугун ижтимоий тармоқларда ва ОАВларда амалга оширилиши мумкин бўлган парвозлар ҳамда уларнинг бекор қилиниши мумкинлиги тўғрисидаги хабарлар ҳақиқатга зид эканини маълум қилади”,-дейилади расмий билдирувда.\nАвиаширкат айни пайтда эпидемиологик вазиятни эътиборга олган ҳолда доимий рейслар амалга ошириладиган мамлакатларга қиш мавсуми учун парвозлар жадвалини тасдиқлаш юзасидан ишлар олиб борилаётганини билдирди.\nАввалроқ авиацияга ихтисослашган Routes Online сайтига таянган ҳолда қатор маҳаллий ОАВлар ва ижтимоий тармоқларда Uzbekistan Airways томонидан 2021 йилнинг март ойига қадар амалга ошириладиган парвозлар жадвали эълон қилинган эди.


«МЮ» «Тоттенҳэм» ҳимоячисига қизиқмоқда - Offside.uz – Offside'да бўлинг, офсайдда қолманг!\n«МЮ» «Тоттенҳэм» ҳимоячисига қизиқмоқда\n«Тоттенҳэм» ҳимоячиси Дэнни Роуз клубини алмаштириши мумкин. The Independent нашрига кўра, 27 ёшли инглизга «Манчестер Юнайтед» қизиқмоқда. Футболчини «МЮ» бош мураббийи Жозе Моуриньо жамоада кўришни хоҳламоқда.\nРоуз трансфери 30 миллион еврони ташкил этади. «Шпорлар» эса Кайл Уокердан сўнг Роузни қўйиб юбормоқчи эмас.\n08/08, 13:18 0


Волковнинг машҳур асарини Ўзбекистонга қайтариш шартлари айтилди - Zamin.uz\n17:50 / 06 марта 2020\nУшбу ҳолат юзасидан республикадаги ваколатли органлар томонидан жиноий иш қўзғатилди, тергов ҳаракатлари ҳозиргача давом этмоқда.\nМаданият вазирлиги халқаро институтларни жалб қилган ҳолда асарнинг реституцияси жараёнини амалга ошириш борасида иш олиб бормоқда. Тегишли муассасаларга хат юборилган.\n“Маданий бойликлар эгасига қайтарилиши керак, бунинг учун асосийси улар ноқонуний равишда олиб чиқилганлигини исботлаш зарур. Волковнинг асари ҳолатида санъатшунослик экспертиза натижалари, шунингдек, асарнинг асл нусхасининг олиб чиқилишини тасдиқловчи ҳужжатлар талаб қилинади. Турли мамлакатларда маданий бойликларнинг ўзига хос мезонлари мавжуд, уларнинг асосида олиб чиқилади. Баъзи экспонатлар учун, масалан 50 дан 100 йилгача бўлганлар учун Россияда махсус рухсатнома талаб қилинади, агар асар 100 йилдан катта бўлса, уни олиб чиқиш мутлақо тақиқланади”, - деб тушунтирди Миндлин.\nрассом Александр Волков машҳур асар


Дамашқ кимëвий ҳужумни исëнчилар уюштирганини далилламоқчи\nРоссия ТИ вазири ўринбосари С.Рябков (ч) суриялик ҳамкасби В.Ал-Муаллим билан.\nСурия режими 21 август куни Дамашқ яқинида амалга оширилган кимёвий ҳужумни исёнчилар уюштиргани иддао қилинган материалларни Россияга топширди. Россия Ташқи ишлар вазири ўринбосари Сергей Рябков Сурия Ташқи ишлар вазири Валид Ал-Муаллим билан Дамашқда учрашганидан кейин журналистларга Москва Сурия ҳукумати тақдим этган материалларни “жиддий тарзда” ўрганиб чиқишини айтди.\nРоссия Ташқи ишлар вазири ўринбосари Сергей Рябков БМТ экспертларининг Суриядаги кимёвий қуроллар ҳужуми тўғрисида душанба куни Хавфсизлик кенгашига тақдим қилган ҳисоботини “сиёсийлашган, нотўғри ва бир томонлама” деб атаб, Россиянинг ҳисоботдан ҳафсаласи пир бўлганини қўшимча қилди.\nҒарб давлатлари БМТ экспертлари ҳисоботида Сурия режими кимёвий қуроллар ҳужумини амалга оширгани тўғрисида далиллар борлигини айтмоқда.\nБироқ Москва 1400дан ортиқ одам ўлган ҳужум провокация бўлган дейиш учун Россияда “жиддий асос” борлигини урғуламоқда.\nРябков Суриянинг кимёвий қуролларини халқаро назоратга ўтказиш ва тугатиш бўйича ўтган ҳафта АҚШ-Россия ўртасида Женевада эришилган шартномани муҳокама қилиш учун Дамашққа борди.\nКелишувдан мақсад тинч аҳолига қарши кимёвий қурол қўллагани иддао қилинаётган президент Башар Ассад режимига қарши АҚШ етакчилигида ҳарбий ҳужум уюштиришининг олдини олишдан иборат.\nАҚШ-Россия келишуви икки босқичда амалга оширилиши назарда тутилган. Биринчи босқичда, Сурия ҳукумати ўз кимёвий қуроллари ҳақидаги батафсил маълумотларни Кимёвий қуролларни тақиқлаш ташкилотига тақдим этиши кўзда тутилган.\nИккинчи босқичда, халқаро назоратга ўтган Сурия кимёвий қуролларининг йўқ қилиниши назарда тутилган.\nДамашқда сўзлаган Рябков Сурия Ташқи ишлар вазирига келишув шартларини “қатъий ва тезда” бажариш муҳим эканини таъкидлаганини айтди.\nСешанба куни БМТ Хавфсизлик кенгашига доимий аъзо бўлган беш давлат расмийлари Сурия кимёвий қуролларини йўқ қилиш борасидаги резолюция лойиҳасини муҳокама қилди.\nБироқ сўзлашув натижасиз тугади. Музокараларнинг чоршанба куни давом этиши режаланган.\nФранция, Британия ва АҚШ БМТ резолюциясида¸ агар Сурия ҳукумати АҚШ-Россия келишувини бажармаса, ҳарбий чора кўрилиши қайд этилишини хоҳламоқда.\nНАТО Бош котиби Андерс Фог Расмуссен Британия Бош вазири Дэвид Камерон билан Лондонда бўлиб ўтган музокарадан сўнг Сурияга нисбатан ҳарбий куч қўллаш резолюцияда акс этиши кераклигини таъкидлади:\n- Ҳарбий ҳужум ҳақида жиддий таҳдид бўлганидан сўнггина дипломатик уринишлар самара берганига ишонаман. Дипломатик ва сиёсий уринишлардан самара чиқишини таъминлаш учун ҳарбий чора қўллаш эҳтимоли бундан сўнг ҳам сақланиб қолиши керак деб ўйлайман, дея баёнот берди НАТО Бош котиби.


Ўзбекистонда ҳафта оҳирида ҳаво ҳарорати кескин пасаяди - Darakchi\nЎзбекистонда ҳафта оҳирида ҳаво ҳарорати кескин пасаяди\nЖАМИЯТ 31.01.2017, 16:53\nЎзбекистонда февраль ойининг илк кунлари ёғингарчиликлар ва биз учун ноодатий бўлган совуқлар билан бошланади.\nЯқин кунларда мамлакатимизга Россия ҳудудидан совуқ ҳаво оқими кириб келади.\n2 февралдан синоптиклар ёғингарчилик башорат қилишди: ёмғир, 3-4 февраль кунлари қор. Шанбадан ҳарорат пасая бошлайди. Республика бўйича кундузи ҳаво ҳарорати ўртача 0 -5 даража совуқни ташкил қилади, тунда 2-7˚С совуқ.\nФевралнинг илк куни ёғингарчилик бўлмайди, жойларда туман тушади.\n1 февраль кунига об-ҳаво маълумоти\nТошкентда ҳаво ўзгариб туради, ёғингарчилик бўлмайди. Кечаси ва эрталаб туман тушиши мумкин. Шарқдан секундига 3-8 метр тезликда шамол эсади. Кечаси 0-2 даража совуқ, кундузи 6-8 даража илиқ бўлади.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шарқдан секундига 7-12 метр тезликда шамол эсади. Кечаси 3-8 даража совуқ, кундузи 0-5 даража илиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Шарқдан секундига 5-10 метр тезликда шамол эсади. Кечаси 2 даража совуқ, 3 даража илиқ, кундузи 2-7 даража илиқ бўлади.\nРеспубликамизнинг тоғли ҳудудларида ҳаво ўзгариб туради, ёғингарчилик бўлмайди. Баъзи жойларда туман тушиши мумкин. Қор кўчиши хавфи бор. Шарқдан секундига 7-12 метр тезликда шамол эсади. Кечаси 5-10, кундузи 0-5 даража совуқ бўлади.\nЎзбекистон мусулмонлари идораси карантин даврида масжидларда намоз ўқилиш тартиби бўйича баёнот берди\nВазир Бош прокурордан Сирдарёда шифокорларни оммавий калтаклаганларни қаттиқ жавобгарликка тортишни сўради


Қандай қилиб ўзбекча кирилча матнни хатосиз сканер қилиб, матн ҳолатига ўтказиш мумкин? — Kadrovik.uz\nBosh sahifa / Adabiyotlar / Foydali dasturlar / Қандай қилиб ўзбекча кирилча матнни хатосиз сканер қилиб, матн ҳолатига ўтказиш мумкин?\nG'ayrat Bozorov 30.01.2017\tFoydali dasturlar 1 Fikr 3,103 Ko'rishlar\nБугунги кунда E-BOOKлар ҳаётимизга чуқур кириб келди. Улардан фойдаланмайдиган илм аҳлининг ўзи бўлмаса керак. Бирор илмий ёки ўқув ишини бажараётганимизда турли электрон китоблардан олимларнинг асарларидан уларнинг фикрларини олишга тўғри келганда, бундай манбалардан электрон усулда тўғридан-тўғри матн кўчириш муаммо бўлади. Улар ё PDF матн кўринишида ё PDF расм кўринишида бўлиши мумкин.\nҲозирда ABBY FINE READER компютер дастури ёрдамида бундай муаммолар деярли бартараф этилган бўлса-да, ўзбекча кирилча матнларни FINE READER хатолар билан “ўқиши” ишимизни қийинлаштиради. Ушбу мақолада қандай қилиб ABBY FINE READER дастурида ўзбекча кирилча расм (PDF) матнларни хатосиз матн кўринишига (WORD дастурига) ўтказишни ўрганамиз.\nABBY ФИНE FINE READER га киргач, қуйидаги ойна чиқади:\nУшбу ойнадан “Язык документа” бўлими очилиб, қуйидаги ойна чиқади:\nОчилган ойнадан “Выбор языков” амали танланиб, қуйидаги ойна ҳосил бўлади:\nБу ойнадан эса, белгилаб қўйилган “Новый…” амали танланиб, қуйидаги ойнага ўтилади:\nЯнги тил рус тили алифбоси асосида қурилгани сабабли, шу ҳолатида “ОК” тугмаси босилади ва қуйидаги ойнага ўтилади:\nБу ойнадан “Имя языка:” деган жойига яратилаётган тил номи киритилади. Биз “Ўзбек кирил” деб киритамиз. Сўнг ишимизнинг энг муҳим қисми “Алфавит языка:” қатори билан боғлиқ. Ушбу қаторда кўриниб турган ҳарфлар қаторининг охиридаги ‘ белгисидан олдинга кирил алифбосидаги “ҒҲЎҚғҳўқ” ҳарфларини клавиатурадан ёзиш орқари киритамиз.\nЭътибор берган бўлсангиз рус алифбосида учрамайдиган 4 ҳарф ҳам катта (юқори регистрда), ҳам кичик (қуйи регистрда) кўринишда киритилди. Сўнг “ОК” тугмасини босамиз. Натижада қуйидаги ойна ҳосил бўлади:\nКўриб турганиздек, фойдаланувчи тиллари орасида “Ўзбек кирил” тили пайдо бўлди. Уни белгилаб, “ОК” тугмасини босамиз.\nШундан сўнг дастур ҳар қандай кирил алифбосидаги матнларни хатосиз ўқий олади.\nOldingi Юридик хизмат бўйича 2017 йилги президент қарори юридик хизмат соҳасидаги қандай ўзгаришларни назарда тутади?\n13:17 dan 01.02.2018\nқайси сайтдан оламиз бровзирини


1981 йилда нашр этилган “Ўзбек тилининг изоҳли луғати” мазкур тил бойлигини намоён этувчи асосий манба ҳисобланади. Унда 60 минг сўз ва бирикма жамланган. Аммо луғат муаллифлари аслида ўзбек тилида сўз ва бирикмалар бундан анча-мунча кўплигини таъкидлайди. Уларнинг айтишича, ўша пайтдаги мафкуравий-сиёсий тўсиқлар сабабли кўпгина сўзларни луғатдан чиқариб ташлашга мажбур бўлинган. Масалан, бугунги кунда жуда кўп ишлатиладиган “маънавият” сўзи ўзбек тилининг асосий луғатидан жой олмаган.\n“Ўзбек тилининг изоҳли луғати” нашр этилганига ҳам 20 йилдан ортиқ вақт ўтди. Бу орада ўзбек тилида жуда кўплаб ўзгаришлар юз берди. Табиийки бу ҳолат янги изоҳли луғат яратиш эҳтиёжини туғдиради.\nФилология фанлари доктори, профессор Ҳамидулла Дадабоевнинг сўзларига қараганда, ҳозир ЎзФА Тил ва адабиёт институтининг катта жамоаси изоҳли луғатни замон талабларига мослаб қайта тузиш устида иш олиб бормоқда. Яқин кунларда янги луғатнинг биринчи жилди босмадан чиқиши кутиляпти.\nФилология фанлари доктори, профессор Шавкат Раҳматуллаев янги изоҳли луғатни яратиш жараёнида бир қанча муаммолар мавжудлигини билдирди.\n“Тажрибали луғатшуносларнинг камлиги, луғат тузиш учун энг зарур бўлган карточка базасининг камбағаллиги бу ишда анча қийинчилик туғдириши мумкин”, деди олим.\nШ.Раҳматуллаевнинг таъкидлашича, алифбонинг лотинлаштирилиши фан соҳаларига оид луғатларни ислоҳ қилиш эҳтиёжини юзага келтирган. Бу луғатларнинг анча-мунчаси рус тилида ва кирилл ёзувидадир.\nАлифбо ва имло қоидаларининг ўзгартирилиши янги имло луғатига ҳам эҳтиёж туғдирди. Бу, айниқса, ўрта умумтаълим мактабларида сезилмоқда. Аммо ўқитувчилар мактабларда янги алифбодаги имло луғатлари муаммо бўлаётганини таъкидламоқда. Уларнинг эътирофича, янги алифбодаги имло луғатларининг етишмаслиги сабабли ўқувчиларни тўғри ёзишга ўргатиш қийин кечаётир. Қолаверса, бу луғат мукаммал эмас. Унда баъзи сўзлар хато ёзилган.\nИмло луғати муаллифи Ш.Раҳматуллаевнинг маълум қилишича, ўзбек тили имло луғатининг хатолари тузатилган ва тўлдирилган иккинчи нашри 2001 йилда босмадан чиққан. Лекин унинг адади мавжуд талабни қондиришга етмайди.


Десантчилар ва муҳожирнинг ўлими: Польша-Беларус чегарасидаги инқироз | Azon.uz - Ахборот-таҳлилий портал\n1468 10:05 14.11.2021\nПольша ва Литва чегараси яқинидаги Гродно вилоятида Беларус билан қўшма машғулотларда россиялик икки десантчи ҳалок бўлди.\nИкки парашютчининг яқинлашиши тўсатдан кучли шамол туфайли содир бўлган. Етарли баландликда бўлмаганлигидан улардан бирининг захира парашют тизими ишлашга улгурмаган.\nАйни пайтда Польша Мудофаа вазирлигининг хабар беришича, бир неча ўнлаб муҳожирлар Польша ҳудудига Брузги чегара пункти яқинида ёриб киришга муваффақ бўлган, бироқ у ерда уларни ҳуқуқ-тартибот идоралари ходимлари кутиб олган.\nХабар қилинишича, «мигрантлар Польша мудофаа чизиғи бўйлаб ҳаракатланмоқда».\nШунингдек, Польшадаги ўрмон зонасида 20 ёшли суриялик қочқиннинг жасади топилган. Ўлим сабаблари ўрганилмоқда.\nПольша чегара хизмати маълумотларига кўра, Беларус билан чегарада ноқонуний муҳожирлар сони ортиб бормоқда. Фақат Кузницадаги ўз-ўзидан пайдо бўлган лагерда мингга яқин одам бор, жами 4 минггача қочқин чегара бўйлаб тарқалиб кетиши мумкин.\nБМТ вазиятни хавотирлик билн кузатмоқда. БМТнинг расмий вакили ўринбосари Фархан Ҳақ вазиятга муносабатини шундай изоҳлаган:\n“Барча томонларга мурожаатимиз шундан иборатки, одамлар восита бўлмаслиги керак, улар шахмат пиёдаси эмас, улар одамлардир. Охир-оқибат, қилиниши керак бўлган нарса – уларнинг асосий эҳтиёжларини қондириш ва ҳуқуқларини таъминлашдир”.\nПолша ва Литва чегараларидаги кескин вазият фонида Латвия чегараси заиф нуқта ҳисобланади – у ерда тўсиқ йўқ. Аммо Латвия ҳукумати, агар керак бўлса, уларнинг қўшинлари муҳожирлар оқимига қаршилик кўрсатишга қодир, деб ишонтирмоқда.\nМуҳожирлар Мигрантлар Махсус Полша Литва\n1671 14:45 10.03.2022\n835 16:35 08.02.2022\n634 11:08 27.12.2021\n1062 10:41 14.12.2021\n586 12:15 02.12.2021


Абдураҳим Пратов – бўлимлар директорларининг ўринбосари\nҚозоғистон Ёзувчилар уюшмасининг Туркистон вилояти ҳамда Шимкент шаҳридаги аъзолари иштирокида ўтган йиғилишда ташкилий масалалар кўрилди. Унда уюшма раиси Улиқбек Есдаулет, вилоят ҳокимининг ўринбосари Малик Ўтарбаев ва Шимкент шаҳри ҳокимининг ўринбосари Жанар Бектаева иштирок этди.\nИжодкорларнинг қўллаб-қувватлаши натижасида таниқли оқин, Қозоғистон Ёзувчилар уюшмаси бошқаруви аъзоси Алибек Шегебай Қозоғистон Ёзувчилар уюшмасининг Туркистон вилоят бўлимига, ёзувчи Шўйбек Ўринбай Шимкент шаҳар бўлимига раҳбарликка сайланди.\nА. Шегебай 1974 йилда туғилган. Ал Форобий номидаги Қозоқ Миллий университетининг журналистика факультетини тамомлаган. “Алакеуім”, “Әйнекке түскен Ай сауле”, “Ақ қауырсын”, “Ақ жауын” каби шеърий тўпламлари нашр қилинган.\nУ Халқаро “Шабыт” фестивали, “Жалын” журналининг Т. Айбергенов номидаги, Ёшлар иттифоқининг “Серпер” мукофотлари соҳиби. Шоир Халқаро “Ататурік” медали билан ҳам тақдирланган.\nПрозаик ва драматург сифатида танилган Шўйбек Ўринбай 1953 йилда Сариоғоч туманида туғилган. У дастлаб Сариоғоч туман, Кўкшетов вилоят газеталарида ишлаган. Сўнг “Егемен Қазақстан” газетасининг Жанубий Қозоғистон вилояти бўйича махсус мухбири, вилоят “Оңтүстік Қазақстан” газетасининг бўлим мудири сифатида, шунингдек, бир неча йиллар давлат хизматида фаолият юритган. Унинг «Өмір деген осындай», «Тозаңды терезе», «Саңырау құлақ», «Әміршінің әлегі» повесть ва ҳикоялари, «Қайғы заман немесе Төле би тағдыры» роман-дилогияси, «Түрмеге түспейтіндер» саргузашт романи нашр қилинган. Ҳозир “Ғасыр-Ш” нашриётининг бош директори.\nАдабиётшунос олим, профессор Қ. Ергўбек вилоятда ўзбек тилида ижод қилувчи қаламкашлар кўплигини эслатиб, ўзбек-қозоқ адабий алоқаларини янада кучайтириш учун улар орасидан бир ўринбосар тайинлаш мақсадга мувофиқ эканини таъкидлади. Унинг фикрини ёзувчи, Халқаро “Алаш” мукофоти соҳиби М. Байғут ҳам қўллади ва бу лавозимга “Ижодкор” адабий бирлашмаси раиси Абдураҳим Пратов номзодини тавсия қилди. Таклиф маҳаллий ёзувчи ва шоирлар томонидан бир овоздан маъқулланди.\nАбдураҳим акани янги лавозим билан қутлаб, унга мустаҳкам соғлик, хотиржамлик ва ижодий баркамоллик тилаймиз!\nЗ. МЎМИНЖОНОВ, 2019-02-28, 10:38 410\nҚалбдаги оғриқ... 125\nҲамюртларимиз – ''Турк дунёси шоирлари'' китобида! 206\nАДАБИЁТЛАР ДЎСТЛАШГАНДА 210\nАдабий ҳаётдаги муҳим воқеа 248\nҚР Президенти Қ. Тўқаевнинг ''Тарих яратган шахс'' китоби тақдимоти ўтди 171\nОлтин кўприк 165\n''Ерлік''да ўтган учрашув 194\n''МУТОЛАА ГАШТИ'' якунлари чиқарилди 240


Fx Bot – дунёдаги биринчи Форекс-дроид и ИнстаФорекс компанияси жамоасининг аъзоси, у компаниянинг ўз мижозларига трейдеринг соҳасидаги энг охирги ишланмаларни тақдим этишга интилишнинг рамзидир.\nFx Bot, унинг фалсафаси асосида телеиштирокчи тамойили ётади, у Россияда - фан ва техниканинг кўп асрлик тарихини бўлган мамлакатда "Эрбот" компанияси томонидан яратилган. Мобиль роботнинг Россияда ишлаб чиқарилгани - бу техника соҳасидаги ноу-хау бўлиб, у ҳар қандай омилкор одамнинг бир вақтда бир неча жойда бўлиш орзусини ҳаётда гавдалантиради.\nWiFi ёрдамида ИнстаФорекс ходими бошқарадиган бизнинг кўп функционал дроид одамлар билан мулоқот қилиш, видеороликларни ёки тасвирларни олиб кўрсатиши мумкин бўлиб, шу тарзда офис-менеджер ва хабарловчи вазифасини бажариши мумкин. Кўз ўрнида видеокамералар ва қулоқ сифатида микрофонлар, бўйи бир метрдан бироз зиёд бўлган роботга фазода осон мўлжал олишга ва маневр қилишга имкон беради.\nИнстаФорекс компаниясининг хизматлари ва сервислари тақдим этилган молия кўргазмаларида Сизда Форекс техника ажойиботи - робот – Fx Bot билан яқиндан танишиш ва суҳбатлашиш учун ноёб имкониятлар мавжуд, у Сизга трейдингнинг истаган масалалари бўйича маслаҳатлар беради.\nИнстаФорекс - ҳар доим бир қадам олдинда!


TIB.UZ / Чала туғилган бола (1-мақола) - TIB.UZ\nЧала туғилган бола (1-мақола)\nTIB.UZ Соғлом болажон Чала туғилган бола (1-мақола)\nОдатда вақтидан аввал, ҳомиладорликнинг 28-ҳафтасидан 36-ҳафтасигача туғилган бола чала туғилган бола дейилади. Вазни 1000 граммдан 2500 граммгача, бўйи 45 см.гача бўлади. Чала туғилган боланинг мушаклари заиф, айниқса тери ости ёғ қавати деярли йўқ, шунинг учун териси бужмайган, қаримсиқ кўринади. Тана тузилиши ҳам номутаносиб, боши танасига нисбатан анча катта, калла суяги чоклари, лиқилдоғи кенг, қўллари ингичка ва узун, бўйни қисқа, оёклари ингичка ва калта. Киндик ҳалқаси пастга тортилган, қулоклари юмшоқ, бошига ёпишган, тирноқлари калта, бармоқ учларига етмаган, териси юпқа, шаффоф, тўқ қизил тусда, бужмайган, танаси майин тук билан қопланган. Қиз болаларда катта жинсий лаблар яхши ривожланмагани учун жинсий тешик очиқ, ўғил болаларда эса тухумлари ёрғоққа тушмаган бўлади. Кўз қорачиқлари кўпинча оқиш парда билан қоплангандай. Бу белгилар, албатта, ҳамма чала туғилган болада бўлавермайди. Бу унинг чала туғилиш даражасига ҳам боғлиқ.\nТашқи белгилардан ташқари, чала туғилтан боланинг ички аъзолари ва системалари, айниқса, марказий нерв системаси яхши такомил топмаган бўлади. Шунинг учун у ланж, уйқусираган бўлиб, заиф овоз билан йиғлайди. Кўпчилиги эмиш ва ҳатто ютишни ҳам билмайди. Тез-тез юзаки ва нотекис нафас олади. Бундай нафас олиш бола организмини кислород билан етарли таъминлай олмайди ва унинг аҳволини янада ёмонлаштиради. Чала туғилган бола гавда ҳароратини ҳам бир меъёрда сақлай олмайди, ҳаво совуқ бўлса унинг ҳарорати 35 даража ва ундан ҳам пастроқ, иссиқ ҳавода ёки уни иситиш учун грелка ва бошқа иситиш мосламалари қўйилса, иссиғи кўтарилиб кетиши ҳам мумкин. Бундай болаларни меъдаси кичик бўлиши ва ҳазм қилиш ширасининг кам ажралиши сабабли уларни боқиш ҳам анча қийин. Чала туғилган болалар етук туғилганларга нисбатан нимжон бўладилар, табиийки, уларни даволаш ҳам бир оз мушкул.


30-06-2016 | 12:18\nZAMIN.UZ / Технология / 30 Июн 2016 года842\nChevroletнинг Япония шахобчаси 7 ўриндиқли Captiva кроссоверининг чекланган моделини тақдим этди. У Perfect Black (тим қора) номини олди, дейилади "Кун" нашрида. Махсус модель номига мувофиқ қора рангга бўялган бўлиб, ғилдиракларнинг енгил қотишмадан тайёрланган дисклари ҳам қора тусда. Салонга ҳам қора чармдан ишлов берилган. Аммо, капоти ва юкхона эшигига кулранг тусдаги чизиқлар туширилган. Янгиликнинг жиҳозланиш рўйхатига: орқа ўриндиқдаги йўловчилар учун мультимедиа тўплами (10,2 дюймли экран, DVD-плеер ва ТВ-тюнер), биринчи ва иккинчи қатор ўриндиқларнинг иситилиши, орқани кўриш камераси, тураргоҳга қўйишда ёрдам бериш ва кўринмас ҳудудларни мониторинг қилиш тизими ҳамда олтита хавфсизлик ёстиқчаси киритилган. Chevrolet Captiva Perfect Black, стандарт кроссовер сингари 2,4 литрли 167 от кучига эга двигатель билан таклиф этилади. Унинг барча ғилдираклари етакчи ҳисобланади. Мотор 6 диапазонли автоматик узатмалар қутиси билан машинани ҳаракатга келтиради. Captiva Perfect Blackдан атиги 15 дона ишлаб чиқариш режалаштирилган. У, Японияда 2 июлдан 4 090 000 йендан сотила бошланади.\nЎқишни тавсия қиламиз Bluetooth хомиладор аёлларни аниқлашга ёрдам бермоқда\n12:33 / 10-06-2016\n12:46 / 12-05-2016


Шов-шувга айланган пуллар Тошкентдан эмас, Эквадордан топилган\n08:30 / 23.04.2017\nҚабристондан топилган пуллар Тошкентдан ҳам эмас, Нигериядан ҳам эмас, балки Эквадордан топилгани маълум бўлди. Катта қийматдаги пуллар айнан Эквадордан топилгани ҳақида The Republican News нашри хабар берди.\nИжтимоий тармоқларда тарқалган бу суратлар анчайин шов-шувга сабаб бўлганди. Кўплаб фойдаланувчилар бу пуллар Ўзбекистонда, гараж ичидан топилганини таъкидлашган эди. Бироқ барча шов-шувлар ва тасдиқлар “сохта” хабарлигича қолди.\nТошкент шаҳар ИИББ томонидан ўтказилган брифингда ана шу миш-мишларга ойдинлик киритилган, бошқарма бошлиғи ўринбосари Дониёр Тошхўжаев мазкур сурат фотомонтаж эканлиги, Тошкентда бундай ҳолат аниқланмаганлигини маълум қилганди.\nБу пуллар нафақат Ўзбекистон, балки Нигерияда ҳам “машҳур” бўлиб кетди. Сабаби, Нигериянинг Иқтисодий ва молиявий жиноятларга қарши курашиш бўлими ходимларининг расмини фотошоп ёрдамида кесиб олиб, пуллар топилган қабристон суратини жойлаган. Натижада, интернет бўйлаб "12 миллион доллар Нигериядан топилди", деган хабарлар оммалашиб кетганди.\nАслида эса бу пуллар Эквадор полициясининг халқаро гиёҳванд моддалар олди-сотдисини бартараф этиш бўйича амалга оширган махсус операцияси натижасида топилган. Бу ҳақида Эквадор полицияси ўзининг расмий твиттер саҳифасида ҳам хабар берган.


25 апрель куни шоу-бизнесдаги аёл хонандалардан бири турмушга чиқяпти » Ўзбекистон янгиликлари – Zamin.uz\n25 апрель куни шоу-бизнесдаги аёл хонандалардан бири турмушга чиқяпти\nОпера йўналишида ижод қилиб, нафақат мамлакатимизда, балки хорижда ҳам эътиборга тушишга муваффақ бўлган хонанда “Ниҳол” мукофоти совриндори Милена Мадмусаеванинг турмушга чиқаётгани маълум бўлди. Бу ҳақда "Qalampir.uz" хабар берди. Узунқулоқ гапларга қараганда, хонанда продюсери Абдуҳамид Халилов билан ўртадаги муносабатларини оила ришталари ила мустаҳкамлаяпти. Бу хабарни “Сетора” гуруҳининг собиқ вакили Ўзбекистонда хизмат кўрсатган артист Лайло Галиева (Лейли) тасдиқлади. Хонанда ижтимоий тармоқлардаги шахсий саҳифасига Абдуҳамид ва Миленанинг тўйларига таклифномананинг суратини жойлаб, уларга бахт тилади.\nМаълумотларга қараганда, тўй 25 апрель куни Тошкентдаги “Versal” ресторанида бўлиб ўтади. Бироқ келин-куёв бу хабарни оммага овоза қилишни хоҳлашмаяпти чоғи тўй ҳақида ОАВга ҳеч қандай расмий хабар берилмади.\nМаълумот учун, Милена Мадмусаева 1987 йилда туғилган. Ўзбекистон давлат консерваториясини тамомлаган хонанда 2015 йилдан буён “Оазис” гуруҳида фаолият юритиб келаётган эди. Мазкур гуруҳга унинг бўлажак турмуш ўртоғи Абдуҳамид Халилов продюсерлик қилади. Милена Мадмусаева Италия, Франция, Испания каби мамлакатларда ўтказилган нуфузли халқаро танловларда иштирок этиб, ғолибликни қўлга киритган.\n10:56 1 апрель куни Милена Мадмусаева фарзандли бўлди\n16:57 Каниза айрим мухлисларини лайчага тенглаштирди?!\n18:04 Хонанда Зиёда Ўзбекистонда хизмат кўрсатган артист номига сазовор бўлди